text: Ето защо британският щам на ковид-19 е толкова опасен - Теми в развитие | Vesti.bg
  Ето защо британският щам на ковид-19 е толкова опасен
  Учените са установили, че мутацията десетократно е повишила способността на патогена да заразява клетките
  4 февруари 2021, 15:52
  С лед като проникне в човешкото тяло коронавирусът се свързва с епителните клетки, инжектира в тях своята РНК, която ги кара да започнат да произвеждат негови копия. Тъй като епителни клетки има в почти всички органи, на практика ковид-19 може да засегне целия човешки организъм.
  Американски и китайски молекулярни биолози установиха, че високата способност на заразяване на новия британски щам на коронавируса е свързана с мутацията N501Y, която му позволява 10 пъти по-лесно да заразява епителните клетки, съобщава БТА.
  Ето колко различни варианти на коронавируса са открити
  "Британският щам притежава мутацията N501Y, която променя структурата на белтъка RBD, отговарящ за свързването на вируса към рецепторите ACE2 на повърхността на клетките. Успяхме да установим, че тази малка промяна е повишила десет пъти способността на вируса да се свързва с белтъците на човешките клетки", поясняват авторите на проучването под ръководството на Филип Марак от университета в Колорадо.
  Екипът подготвил множество копия от белтъци от британската разновидност на вируса. Те се опитали да ги съединят с рецепторите ACE2 и да измерят силата на свързване. Получените данни били сравнени с друг вариант на SARS-CoV-2, който не притежава мутацията N501Y.
  Истината за новата мутация на коронавируса
  Учените са установили, че мутацията десетократно е повишила способността на патогена да се свързва с рецепторите ACE2.